**PROGRAM ŠOLSKEGA SKLADA ŠOLSKEGA CENTRA KRŠKO-SEVNICA za šol. leto 2022/2023**

Člani upravnega odbora šolskega sklada 2022/23:

* predsednica: **Jana Božič**
* člani: **predstavnica sveta staršev Srednje šole Sevnica Zlatka Povše, predstavnica sveta staršev Srednje šole Krško Mirjana Hočevar Vahčič, predstavnik sveta staršev Srednje šole Krško Boštjan Gabrič, predstavnice zaposlenih Adica Kožar, Veronika Gradišek, Sabina Žulič**

**DEJAVNOSTI ŠOLSKEGA SKLADA:**

1. pridobivanje sredstev iz prispevkov domačih in tujih fizičnih in pravnih oseb, donacij, sponzorskih virov in iz drugih virov
2. financiranje dejavnosti posameznega razreda ali oddelka, ki niso sestavina izobraževalnega programa, oziroma se ne financirajo iz javnih sredstev
3. financiranje dejavnosti šole v okviru mednarodnega projekta
4. nakup nadstandardne opreme in pripomočkov
5. zagotavljanje sredstev za spodbujanje razvojne in raziskovalne dejavnosti dijakov
6. financiranje obveznih dejavnosti (učbeniški sklad, interesne dejavnosti, obvezne izbirne vsebine, plačilo fotokopij) in pomoč pri financiranju nadstandardnih programov šole socialno šibkim dijakom
7. pomoč dijakom v času izrednih dogodkov v njihovem zasebnem življenju, ki jim otežujejo proces izobraževanja ali onemogočajo prisotnost pri pouku

**PREDVIDENI PROGRAM ŠOLSKEGA SKLADA ZA PRIDOBIVANJE SREDSTEV V ŠOLSKEM LETU 2022 / 2023**

1. **Dobrodelni koncert oz. dobrodelna športna prireditev**

Šola v okviru šolskega sklada v tem šolskem letu načrtuje organizacijo ene prireditve. Prireditev se organizirata z namenom doniranja izkupička v dobrodelne namene za Šolski sklad. Če bodo epidemiološke razmere v tem letu to dopuščale, bomo prireditev izvedli v 2. konferenci (april, maj).

1. **Zbiranje starega papirja**

Dejavnost zbiranja starega papirja za šolski sklad pod pogojem, da to delo koordinira zainteresirani profesor.

1. **Predstavitev šolskega sklada**

Aktivnosti in pomen šolskega sklada so predstavljena na rednih roditeljskih sestankih. Staršem in dijakom je na voljo tudi opisna zgibanka sklada, ki jo enkrat letno oblikuje upravni odbor. V zgibanki se predstavijo predvidene dejavnosti v tekočem šolskem letu in program. Na rednih delovnih konferencah učiteljskega zbora predstavnik upravnega odbora poroča o delu šolskega sklada.

1. **Prispevki in namenska sredstva**

*Pridobljena namenska sredstva* so porabljena za točno določen namen po vnaprej sprejetem programu. Dodatna sredstva se za dogodek, predvidenim z letnim delovnim načrtom in za izredne dogodke, zbirajo tudi z donacijami in z namenskim sponzorstvom. Poleg namenskih sredstev zbira šola tudi *prostovoljne prispevke* staršev in drugih fizičnih ter pravnih oseb, ki bodo prispevala k izvedbi dejavnosti šolskega sklada.

Šola je to leto prvič uvrščena na seznam upravičencev do donacij za leto 2022. Davčni zavezanci lahko donirajo do 0,3 % dohodnine direktno v šolski sklad (povezava do obrazca bo navedena tudi v zgibanki).

1. **Donatorstvo in sponzorstvo**

K donatorstvu in sponzorstvu so povabljene praviloma občine in lokalne skupnosti na območju posavske regije, trgovske centri in druga obrtna in storitvena podjetja v Krškem in Sevnici. Vsa sredstva se bodo zbirala na podlagi *donatorske pogodbe* oziroma *sponzorske pogodbe*, v kateri se donator in pokrovitelj na eni strani, kot tudi šolski center zavežejo k izpolnjevanju obveznosti, ki izhajajo iz pogodbe (predvideno se bodo pošiljale v mesecu novembru).

1. **Pomoč socialno šibkim dijakom**

Starši dijaka lahko zaprosijo za pomoč *s posebnim obrazcem*[[1]](#footnote-1)*.* Obrazec se nahaja na spletni strani šole. Pri dodelitvi pomoč se upoštevajo kriteriji, s katerimi razpolaga šolska svetovalna služba in njihovo trenutno materialno stanje. O višini pomoči vsakemu posamezniku odloča upravni odbor sklada in vodstvo šole v sodelovanju s šolsko svetovalno službo.

1. **Spodbujanje ustvarjalnosti in uspešnosti dijakov**

Najuspešnejšim dijakom v procesu izobraževanja šolski sklad dodeli nagrado, ki se financira iz fonda prispevkov vseh staršev dijakov šolskega centra.

**Zbiranja sredstev**

Sredstva se zbirajo na računu šole, konto 290009. Vsaj enkrat letno se svet staršev obvesti o višini sredstev na računu.

Predviden program bo dan v potrditev upravnemu odboru šolskega sklada na prvi seji predvidoma v mesecu oktobru.

O vseh ostalih namenskih akcijah bo UO sklada pravočasno obveščal svet staršev in vodstvo šole.

Krško, 9. 10. 2022

Program pripravil:

Upravni odbor Šolskega sklada

Predsednica Jana Božič

Finančni načrt Šolskega sklada za šolsko leto 2022/23

1. zbiranje sredstev:
2. dobrodelni koncert oz. prireditev – zbiranje sredstev za financiranje obveznih šol. dejavnosti za socialno šibke dijake: planirano zbrati 800,00 EUR;

Prireditev se bo izvedla, če bodo razmere to dopuščale.

1. donacije podjetij in posameznikov (od novembra 2022 dalje):

planirano zbrati 2000,00 EUR.

|  |
| --- |
|  |

Skupaj načrtovano: 2800,00 EUR

Krško, 9. 10. 2022 Finančni načrt pripravil UO ŠS

Predsednica Jana Božič

1. Vlogaza dodelitev sredstev iz šolskega sklada**,** [povezava do obrazca](http://www.sc-krsko.si/index.php/dokumenti)

   [↑](#footnote-ref-1)